Çalakîya roniştişî ya hewteyê diyînî ya ke 12ê teşrîna verêne de verê Konseya Ewropa (KE) de seba azadîya Rayberê Şarê Kurdî dîyabî destpêkerdene, qedîyaye. Hewteyê 3. de ciwanê kurd û enternasyonalîstî çalakîye do dewr bigêrê.
Ciwanî do bale biancê tecrîdê vera Rayberê Şarê Kurdî Abdullah Ocalanî ser û seba xurtkerdişê têkoşînî venga kurd û dostanê kurdan bikerê.
Çalakî û aktîvîteyê ciwanan do wina bibê:
-27ê teşrîna verêne de ciwanî do şaristan de çalakîyanê sey tîyatro, konseran bikerê û derheqê tecrîdî de vilawekan vila bikerê.
-Ciwanî do dosyayan pêşkêşê temsîlkaranê hemdeman ê welatanê KE bikerê.
-28ê teşrîna verêne de bi tewrbîyayîşê şarî saete 12:00 de nawnayîşêk do bêro kerdene. Heman roje saete 13:00 de zî Koordînasyonê 'Ocalanî rê Azadîye'  ra 3 kesî do bi skype tewrê nawnayîşî bibê.
-29ê teşrîna verêne de çalakîyê kultur û hunerî do bêrê kerdene.
-30ê teşrîna verêne de Meydanê Kleberî de saete 13:00 de rayraşîyayîşêk do bêro kerdene.
